**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL NEKILNOJAMOJO TURTO PERDAVIMO VALDYTI, NAUDOTI IR DISPONUOTI PATIKĖJIMO TEISE“ PROJEKTO**

**1. Sprendimo projekto esmė, tikslai ir uždaviniai.**

Šiuo tarybos sprendimo projektu siekiama perduoti Klaipėdos moksleivių saviraiškos centrui valdyti patikėjimo teise reorganizuojamos Klaipėdos „Gubojos“ mokyklos patalpas Smiltelės g. 22-1, Klaipėdoje, o Klaipėdos moksleivių saviraiškos centro valdomą nekilnojamąjį turtą Strėvos g. 5, Klaipėdoje, perduoti valdyti patikėjimo teise Klaipėdos miesto savivaldybės administracijai.

**2. Projekto rengimo priežastys ir kuo remiantis parengtas sprendimo projektas.**

Vadovaujantis Klaipėdos miesto savivaldybės tarybos 2013 m. gegužės 30 d. sprendimu Nr. T2-114, Klaipėdos „Gubojos“ mokykla nuo 2013-08-30 reorganizuojama prijungimo būdu prie Klaipėdos „Medeinės“ mokyklos. „Gubojos“ mokyklos, kaip juridinio asmens, veikla pasibaigia ir lieka laisvos patalpos Smiltelės g. 22-1.

Atsilaisvinusias patalpas Smiltelės g. 22-1, Klaipėdoje, būtų tikslinga perduoti valdyti patikėjimo teise Klaipėdos moksleivių saviraiškos centrui, kadangi centras turi išsikelti iš šiuo metu valdomų patalpų Strėvos g. 5, Klaipėdoje. Pastatas Strėvos g. 5, Klaipėdoje, patenka į statomų Keleivių ir krovinių terminalo bei Baltijos prospekto tęsinio apsaugos zonas dėl ko Klaipėdos moksleivių saviraiškos centro veikla patalpose Strėvos g. 5 negalima.

Klaipėdos moksleivių saviraiškos centrui išsikėlus iš pastatų Strėvos g. 5, jie perduodami valdyti patikėjimo teise Klaipėdos miesto savivaldybės administracijai.

**3. Kokių rezultatų laukiama.**

Perdavus nurodytą turtą Klaipėdos moksleivių saviraiškos centrui užtikrinama tinkama įstaigos veikla ir funkcijų vykdymas.

**4. Sprendimo projekto rengimo metu gauti specialistų vertinimai.**

Švietimo skyriaus 2013-06-17 raštas Nr. VS-3284

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – užtikrinama tinkama savivaldybės biudžetinės įstaigos veikla.

Teikiame svarstyti šį sprendimo projektą.

Turto skyriaus vedėjo pavaduotojas,

atliekantis skyriaus vedėjo funkcijas Edvardas Simokaitis